সাংবাদিক বৈঠকের শুরুতেই মুকুল শুরুতেই দাবি করেন,  বিশ্ববাংলা নিয়ে আলিপুরদুয়ার কোর্টের কোনও নির্দেশ আমি অমান্য করিনি। এর পরেই বুধবার বিশ্ববাংলা নিয়ে মমতা বন্দ্যোপাধ্যায়ের বক্তব্যের বেশ কিছু অসঙ্গতি নিয়ে প্রশ্ন তোলেন মুকুল। তিনি বলেন—
• বুধবার মাননীয়া মুখ্যমন্ত্রী দাবি করেছেন, তিনি বিশ্ববাংলা লোগো তৈরি করে রাজ্য সরকারকে দিয়ে দিয়েছেন। তাই যদি হয়, তাহলে ২৬.১১.২০১৩ সালে অভিষেক ব্যানার্জী বিশ্ববাংলা লোগোর ট্রেডমার্কের জন্য আবেদন জানালেন কীভাবে। কাগজ তাই বলছে।
• অভিষেক সেই আবেদনপত্র ১৩ নভেম্বর, ২০১৭ সালে প্রত্যাহার করেছেন। মাঝের এই কয়েক বছর প্রত্যাহার করেননি কেন? আমি বলার পরেই কেন আবেদন প্রত্যাহার করলেন?
• কে সত্যি বলছেন, মুখ্যমন্ত্রী না অভিষেক?

এই বিষয়ে অন্যান্য খবর

বিশ্ববাংলার মালিক কে! মুকুলের অভিযোগের জবাব দিলেন মমতা


• বিধানসভায় দাঁড়িয়ে মুখ্যমন্ত্রী বলছেন চুক্তি করে ২০১৩ সালে সরকারকে এই লোগো দিয়ে দিয়েছেন। কার সঙ্গে চুক্তি, সেই চুক্তিপত্র কোথায়?
• আবার অভিষেক বলছেন, মুখ্যমন্ত্রীর অনুমতি নিয়ে ২০০১৩ সালেই তিনি এই লোগোর জন্য আবেদন করেছেন। কে সত্যি কথা বলছেন?
• সব বিষয়ের তদন্ত হওয়া দরকার। ভারতীয় জনতা পার্টির পক্ষ থেকে এই দাবি নিয়ে প্রস্তুতি নেওয়া হচ্ছে।